“Ǎ mɔ̂n mod, nɔŋɔ́ ábɔ̄ŋ élé, ó til étēde nâ: "Yúda bân bɔ́n bə́ Ísraɛ̂l yā bə́ tɔ̄á ai nyé." Nɔŋɔ́ ábɔ̄ŋ élé áfə̄, ó til étēde nâ: Yósəb- lâyi bɔ ábɔ̄ŋ élé Efraím- ai ndá Īsraɛ̂l ésə yǎ é tɔá ai nyé. 17Ladágán məbɔ́ŋ mə́ élé mə́tē dá ai édí ávɔ̄g, nə́ mə́ bɔ abɔ́ŋ élé də́dā á wɔ́ wóe étēde. 18Á ńtɔ̄á naa, éyɔŋ bǒd yā áyɔŋ dóe báyi wa kǎd nâ: "Ngǎ ó nə nâ o timí bía é dzǎm wǎbɔ̄ dí ? " 19O yalán bɔ́ nâ: Éyə Ǹtondôbə Zambá ā kɔ́bɔ̄ ná: Ma nyɔ́ māzu nɔŋ ábɔ̄ŋ élé Yósə̌b yā anə́ á mɔ́ mə́ Éfraím ai məndá mə́ bǒd yā Ísraɛ̂l yā mə́ tɔ̄á ai nyé, mayi mɔ́ ladaŋ ai abɔ́ŋ élé Yúda, mə́ bɔ abɔ́ŋ élé də́dā, bə́ ńtɔ̄á ábɔ̄ŋ də́dā á mɔ́ máma étē. 20Éyə̄ mə́bɔ́ŋ bílé yā wāyi til étēde máyi bɔ́ á wɔ́ wóe nálā á mís mábán. 21Kadá bɔ̄ nâ: Éyə Ǹtondôbə Zambá ā kɔ́bɔ̄ ná: Mayi nɔŋ bɔ́n bə́ Ísraɛ̂l á zāŋ məyɔŋ, m̀fág bə́ ngákə, mayi bɔ́ kóan mīḿfág mísə, mə dúgán ai bɔ́ á sí dzábán. 22Mayi bɔ́ bɔ áyɔŋ də́dā á ńnam, á miǹkǒl yā Ísraɛ̂l, eyɔ̌ŋ te ǹkúkúmá m̀bɔ́g énye a yi bɔ ńkūkúmá wābán bɔ́ bə́sə; bâyi kīg fə bɔ̌ məyɔŋ mə́bɛ̄, bâyi kīg fə kabǎn bīwógē bíbɛ̄.